લોકેશ રાહુલે ઇંગ્લેન્ડ સામેની ટેસ્ટ સિરીઝની અંતિમ ટેસ્ટમેચમાં ઇંગ્લેન્ડની બીજી ઇનિંગમાં સ્ટોક્સનો કેચ ઝડપવાની સાથે વર્તમાન સિરીઝમાં ૧૪ કેચ પૂર્ણ કર્યા હતા. આ સાથે રાહુલ એક ટેસ્ટ સિરીઝમાં સૌથી વધુ કેચ ઝડપવાના મામલે પૂર્વ કેપ્ટન રાહુલ દ્રવિડના રેકોર્ડને તોડયો હતો. રાહુલે ૨૦૦૪માં ઓસ્ટ્રેલિયા પ્રવાસ વખતે બોર્ડર-ગાવસ્કર સિરીઝ દરમિયાન ૧૩ કેચ ઝડપ્યા હતા. એક ટેસ્ટ સિરીઝમાં સૌથી વધુ કેચ ઝડપવાનો વર્લ્ડ રેકોર્ડ ઓસ્ટ્રેલિયાના જેક ગ્રેગરીના નામે છે, જેણે ૧૯૨૦-૨૧ની એશિઝ સિરીઝ દરમિયાન ૧૫ કેચ ઝડપ્યા હતા. રાહુલ હવે ઓસ્ટ્રેલિયાના પૂર્વ કેપ્ટન ગ્રેગ ચેપલની સાથે સંયુક્ત બીજા ક્રમે છે ચેપલે ઇંગ્લેન્ડ સામે ૧૯૭૪-૭૫માં ૧૪ કેચ ઝડપ્યા હતા.